Għandna f'pajjiżna wirt storiku, kulturali, li mhux dejjem napprezzawh fid-dimensjonijiet sħaħ tiegħu. Ngħid dan quddiem żewġ punti ta' riflessjoni. L-ewwel: il-knejjes tagħna, dedikati għal qaddisin varji, li huma mimlija b'pitturi li għalkemm f'ħafna mumenti jieħdu fuqhom l-aspett ta' tisbiħ, fil-kuluri, fil-forom, fil-kreattività ta' id u moħħ l-artist, irridu naċċettaq li hemm ferm iktar warajhom. L-għażliet ta' missirijietna, fejn tqegħdu dawn l-opri, liema xeni ġew kummissjonati u rappreżentati minn ħajjet dawn il-qaddisin, ħafna drabi ġejjin minn ħsieb preċiż. Wieħed intenzjonat. Kemm napprezzaw dan u, jekk iva, fuq liema livell ma nafx. It-tieni, fil-wirt letterarju li għandna. Hawn kwantità ta' kitba tajba nieżla fil-ġenerazzjonijiet. Hemm ukoll l-għażliet li wettqu ta' qabilna meta xtraw ċerti kotba partikolari, meta mlew il-libreriji pubbliċi u privati tagħna u tagħhom. Hemm ukoll, ċertament, ma napprezzawx dak li għandna għad-dispożizzjoni tagħna. Ngħid dan quddiem, u wara li qrajt ktieb tal-magħruf Ġiżwita Jean Danielou (1905-1974) bit-titolu "The Work of John the Baptist". Fortunatament teżisti kopja fl-ikaxef tal-Università ta' pajjiżna, u daqshekk ieħor li ġie f'idejja. Ngħid hekk għax jekk wieħed jipprova jfittex biex jixtrih ser ibati sew. Il-ktieb huwa mill-isbaħ. Miktub b'mod ċar, fejn kull sentenza ssegwi l-oħra bil-preċiż. Id f'id, u qisa saffi ta' ġebel ta' dar li jidħlu ma' xulxin f'daqqa, mingħajr xquq ta' xejn. Ngħid li huwa mill-isbaħ għax jispjega ferm u ferm iktar dak li jidentifika u jispeċifika bħala "il-vokazzjoni" ta' dan il-qaddis kbir. Jeħodna fil-kuntesti storiċi tal-Esseni, u jiftaħ għajnejna għal diversi punti li qabel ma kellniex. Ħafna drabi, San Ġwann għadu f'moħħna mmarkat fi tlett mumenti importanti. L-ewwel, it-twelid tiegħu mħabbar lil Żakkarija u Eliżabetta. It-tieni, il-magħmudija ta' Sidna Ġesù Kristu. It-tielet, il-mewt tiegħu. Dawn huma determinanti, imma hemm ferm iktar li wieħed jista' jsib mertu ta' dan l-awtur tant tajjeb. Ibda mill-kuntest storiku. Dan il-profeta għex verament, u dan kif attestat minn kitbiet ta' awturi mhux evanġeliċi, bħal Josephus. Imma, iktar minn hekk, jiġi spjegat dan kollu fil-kuntest tal-kurrenti reliġjużi Lhud ta' dawk iż-żminijiet. Il-kitba tibda b'kapitolu dwar il-missjoni ta' dan il-qaddis kbir. Il-vokazzjoni ta' San Ġwann, dan l-aħħar profeta tat-Testment l-Antik, ġie msejjaħ għalih minn qabel ma ġie konċepit. Danielou jgħid, b'mod tant sabiħ, hekk: " Iktar ċar: " Akkumpanjata iktar 'il quddiem b'din ir-riflessjoni qawwija: " L-awtur imiss ukoll taqbiliet bejn ħajjet San Ġwann u l-Esseni ta' Qumran, b'diskussjoni li ċertament tqiegħed il-pożizzjoni f'perspettivi differenti ħafna għall-'perċezzjoni' tagħna tiegħu. Iktar interessanti huma dawk marbuta mal-magħmudija ta' Sidna Ġesù Kristu. Diskussjoni mill-iktar sabiħa u interessanti, li tiftaħ bibien ġodda. F'att ikkunsidrat bħala wieħed mill-umiljazzjoni ta' Sidna Ġesù Kristu, mument ta' bidla "turning point in the history of Salvation." Fejn, b'abbiltà jispjega iktar fil-fond dak li, sena wara sena, fortunatament nisimgħu jgħid hekk: "Before John bore witness to Jesus, Jesus first bore witness to John. Il-ktieb huwa mimli b'ideat u riflessjonijiet mill-isbaħ. Tajbin għal min qiegħed jipprepara għall-festi li ġejjin. Tajbin bis-sempliċità dritta tagħhom, bħal meta jgħid hekk: "The encounter with Christ must certainly be prepared for. Wara li qrajt dan il-ktieb, li xtaqt li ma jispiċċax, apprezzajt ferm iktar dak li writna bħala poplu. Apprezzajt, l-ewwel, li hemm ferm iktar milli kont qed nara qabel fil-Kon-Katidral ta' San Ġwann, u t-tieni, iddikjarajt li ma naħsibx li hemm post isbaħ minn dan biex ifakkar ħidmet San Ġwann il-Battista. , pġ. 10 Pġ 13 Pġ 13 Pġ 74 Pġ 76 Pġ 148
San Ġwann il-Battista